40. ΝΟΜΟΘΕΤ. ΔΙΑΤΑΓΜΑ υπ’ αριθ. 1936 της 14/30 Οκτ. 1942 Περί τροποποιήσεως διατάξεών τινων περί Αγροτικής Τραπέζης κλπ. Εκυρώθη δια της υπ’ αριθ. 256/1946 πράξεως Υπουργ. Συμβουλίου. Άρθρον μόνον.-1.Διαρκούσης της εμπολέμου καταστάσεως ο τόκος των πάσης φύσεως χορηγήσεων της Αγροτικής Τραπέζης προς οιονδήποτε τρίτον κανονίζεται καθ’ άπασαν την Επικράτειαν εκάστοτε δι’ αποφάσεως του Διοικητικού Συμβουλίου αυτής, ουχί όμως πέραν του εκάστοτε ανωτάτου ορίου του νομίμου τόκου. 2.Το από 12 Φεβρ. 1942 Κανονιστικόν Διάταγμα «περί τροποποιήσεως του Διατάγματος της 5/12/41 περί καθορισμού ποσοστού νομίμου εκ δικαιοπραξίας οφειλομένου τόκου» έχει εφαρμογήν επί της Αγροτικής Τραπέζης και των υποθηκικών Τραπεζών. 3.Ο τόκος των προς την Αγροτικήν Τράπεζαν δανείων ή πιστώσεων της Τραπέζης της Ελλάδος ορίζεται εις 2%. 4.Αι πάσης φύσεως αποδοχαί των υπαλλήλων της Αγροτικής Τραπέζης των αποσπωμένων ή απεσπασμένων είτε δυνάμει Νόμου ή άλλως πως εις υπηρεσίας του Δημοσίου ή άλλων Οργανισμών Εταιρειών ή Ιδρυμάτων κλπ. βαρύνουσι τας εις ας αποσπώνται υπηρεσίας καταργουμένης πάσης εναντίας γενικής ή ειδικής διατάξεως. 5.Τα δικαιώματα των δικαστικών κλητήρων και Δικηγόρων επί των υποθέσεων της Αγροτικής Τραπέζης ρυθμίζονται εφ’ εξής υπό των κοινών διατάξεων περί αμοιβών και δικαιωμάτων των δικαστικών κλητήρων και Δικηγόρων καταργουμένης εφεξής πάσης εναντίας γενικής ή ειδικής διατάξεως. 6.Καταργείται το άρθρον 2 του Α.Ν. 481 του 1937. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 